“บช.น.” แจ้งเส้นทางเลี่ยงม็อบ “ราษฎร” นัดรวมตัวหน้า SCB สนง.ใหญ่ บ่ายนี้!
“บช.น.” แจ้งเส้นทางเลี่ยงม็อบ “ราษฎร” นัดรวมตัวหน้า SCB สนง.ใหญ่ บ่ายนี้!
“บช.น.” แจ้งเส้นทางเลี่ยงม็อบ “ราษฎร” นัดรวมตัวหน้า SCB สนง.ใหญ่ บ่ายนี้!
25 พ.ย. 2563

พล.ต.ต.จิรสันต์ แก้วแสงเอก รองผู้บัญชาการตำรวจนครบาล (รอง ผบช.น.) เปิดเผยว่า กรณีกลุ่มผู้ชุมนุมฯ ได้ประกาศนัดรวมตัวเพื่อชุมนุมบริเวณหน้าอาคารธนาคารไทยพาณิชย์ สำนักงานใหญ่ (SCB) เวลา 15.00 น.วันนี้ (25 พ.ย.63) นั้น เนื่องด้วยบริเวณดังกล่าวเป็นพื้นที่ที่มีการจราจรหนาแน่น เป็นเส้นทางสายหลักซึ่งประชาชนใช้ในการสัญจร ปริมาณรถที่ใช้ทางจึงมีจำนวนมาก การจราจรหนาแน่น โดยเฉพาะในช่วงเวลาเร่งด่วน เพื่อความสะดวกในการเดินทางของพี่น้องประชาชน จึงขอให้หลีกเลี่ยงเส้นทางตั้งแต่เวลา 13.00 น. เป็นต้นไป จนกว่าเสร็จสิ้นการชุมนุม ดังนี้
1.เส้นทางที่อาจได้รับผลกระทบและควรหลีกเลี่ยง
1.1 ถนนรัชดาภิเษก (ขาออก) ตั้งแต่ แยกรัชโยธิน – แยกรัชวิภา
1.2 แยกรัชโยธิน
2.เส้นทางที่แนะนำให้ประชาชนไปใช้เพื่อหลีกเลี่ยงผลกระทบด้านการจราจร
2.1 ถนนรัชดาภิเษก (ขาออก) ให้ใช้อุโมงค์รัชโยธิน
2.2 ถนนพหลโยธิน
2.3 ถนนวิภาวดีรังสิต
2.4 ถนนลาดพร้าว
2.5 ถนนกำแพงเพชร 2
2.6 ทางยกระดับโทลล์เวย์
3.กรณีไปแยกประชานุกูล หรือ ถนนกำแพงเพชร 2 ให้ใช้ถนนวิภาวดีรังสิต และเลี้ยวซ้ายบริเวณต่างระดับรัชวิภา จะเป็นการสะดวกกว่า